**Կեհկաշան Բասու** (արաբ․՝ كيخاشان باسو‎‎, հունիսի 5, 2000(2000-06-05), ԱՄԷ), էմիրաթների բնապահպանական ակտիվիստ և մարդու իրավունքների պաշտպան։ 2016 թվականին դարձել է Խաղաղության միջազգային մրցանակի դափնեկիր։ Համաշխարհային ապագա խորհրդի ամենաերիտասարդ խորհրդականը։ *Green Hope* հիմնադրամի հիմնադիր և նախագահ։

Կենսագրություն
--------------

Կեհկաշան Բասուն ծնվել է Դուբայում։ Ավելի ուշ ապրել է Տորոնտոյում (Կանադա)։

12 տարեկան հասակում հիմնադրել և դարձել է *Green Hope* հիմնադրամի նախագահը, որը զբաղվում է կայուն զարգացման հարցերով, ամբողջ աշխարհում երեխաներին և երիտասարդներին կրթելու և հզորացնելու միջոցով` նրանց ներգրավելով Կայուն զարգացման նպատակների (ԿԶՆ) իրականացման գործընթացում։ *Green Hope*-ն օգտագործում է « Շրջակա միջավայրի ակադեմիա» կոչվող պրոպագանդայի յուրօրինակ գործիքը, ներառյալ նորարարական հաղորդակցության միջոցները, ինչպիսիք են կիրառական արվեստը, երաժշտությունը, սպորտը, թատրոնը և պարը, ինչպես նաև գիտատեխնիկական կրթությունը, որպեսզի բոլոր տարիքային խմբերին ընդգրկի ԿԶՆ-ների մասին տեղեկատվության տարածման գործընթացում։

2013 թվականին երկու տարի ժամկետով ընտրվել է ՄԱԿ-ի Շրջակա միջավայրի ծրագրի երեխաների և երիտասարդության հարցերով գլոբալ համակարգող` դառնալով կազմակերպության պատմության մեջ այդ պաշտոնում երբևէ ընտրված առաջին անչափահասը։

Ստեղծագործություն
-----------------

2015 թվականին լույս է ընծայել «Հույսի ծառը» («The Tree of Hope») պատմվածքների ժողովածուն, որը պատմում է մի աղջկա մասին, որը միջոցներ է ձեռնարկում կլիմայի փոփոխության հետևանքները մեղմելու համար։

Քննադատություն
--------------

2020 թվականին ՄԱԿ-ի Գլխավոր Ասամբլեայի նախագահ Մարիա Էսպինոսան 73-րդ նստաշրջանում Կեհկաշան Բասուին տվել է հետևյալ բնութագիրը.

|  |  |  |
| --- | --- | --- |
|  | Նա արդյունավետորեն տեղեկացնում և ներգրավում է երիտասարդներին և մեծահասակներին ՄԱԿ-ի այնպիսի կարևոր նախաձեռնություններում և գործընթացներում, ինչպիսիք են Կայուն զարգացման նպատակները և հրադադարի պահպանման համաշխարհային արշավը։- Մարիա Էսպինոսա |  |

Պարգևներ
--------

* Երեխաների խաղաղության միջազգային մրցանակ (2016),
* «Ձայներ» երիտասարդական մրցանակ (2020)։

Ծանոթագրություններ
------------------

1. 1 2
2. 1 2
3. ↑  «Kehkashan Basu's Story | UNCCD». *www.unccd.int*. Արխիվացված է օրիգինալից 2020 թ․ օգոստոսի 13-ին. Վերցված է 2021 թ․ մարտի 10-ին.
4. 1 2 3  «The first Voices Youth award goes to WFC Youth Ambassador Ms Basu». *World Future Council* (ամերիկյան անգլերեն). 2020 թ․ օգոստոսի 6. Արխիվացված է օրիգինալից 2020 թ․ սեպտեմբերի 19-ին. Վերցված է 2021 թ․ մարտի 10-ին.
5. ↑  «Kehkashan Basu, Founder, Green Hope Foundation». *Women in Renewable Energy* (կանադական անգլերեն). Արխիվացված է օրիգինալից 2021 թ․ մարտի 8-ին. Վերցված է 2021 թ․ մարտի 10-ին.
6. ↑  «Kehkashan Basu». *World Future Council* (ամերիկյան անգլերեն). Արխիվացված է օրիգինալից 2020 թ․ դեկտեմբերի 15-ին. Վերցված է 2021 թ․ մարտի 10-ին.
7. ↑  «Kehkashan Basu». *NAAEE* (անգլերեն). 2018 թ․ օգոստոսի 15. Վերցված է 2021 թ․ մարտի 10-ին.
8. ↑  «2016 - Kehkashan Basu (16), UAE». *KidsRights Foundation* (ամերիկյան անգլերեն). Արխիվացված է օրիգինալից 2021 թ․ հունվարի 16-ին. Վերցված է 2021 թ․ մարտի 10-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |

 |